|  |
| --- |
| Zmluva o združených dodávkach zemného plynu č.SC2017/156/ZŠ Komenského č.21 Nesvady1. **(“zmluva”)**
 |
| **MET Slovakia, a.s.**Sídlo: Rajská 7, 811 08 BratislavaIČO: 45 860 637Zapísaná v Obchodnom registri Okresného súdu Bratislava I, Oddiel: Sa, Vložka č.: 5118/B | a | **Základná škola Komenského č. 21 Nesvady**Sídlo: Komenského č.21, 946 51 NesvadyIČO: 37861247 |
| IČ DPH: SK2023117107 | IČ DPH: ---- |
| DIČ: 2023117107 | DIČ: 2021607434 |
| 1. Číslo účtu:
 | 12166374/5200 | 1. Číslo účtu:
 | 211738865/0900 |
| Banka: | OTP Banka Slovensko, a.s. | Banka: | SLSP |
| SWIFT kód: | OTPVSKBX | SWIFT kód: | GIBASKBX |
| 1. Č. IBAN:
 | SK1152000000000012166374 | 1. Č. IBAN:
 | SK6009000000000211738865 |
|  |  |  |  |
| Adresa: MET Slovakia, a.s., Rajská 7, 811 08 Bratislava | Adresa: Obchodná 23, 946 51 Nesvady |
| Kontaktné osoby: Miroslav Mital | Kontaktné osoby:PaedDr. Silvia Hlavačková |
| Email: miroslav.mital@met.com  | Email: riaditelzs@gmail.com  |
| Tel.: +421 908 788 708 | Tel.: +421 35 76 92 214 |
|  |  |
| (ďalej len „**Dodávateľ**“) | (ďalej len „**Odberateľ**“) |
| (Dodávateľ a Odberateľ spoločne ako „**zmluvné strany**“ a osobitne každý ako „**zmluvná strana**“) |

*[Poznámka: Táto zmluva bola dojednaná v súlade s rámcovou dohodou zo dňa 13.9.2017, ktorá bola medzi príslušnými zmluvnými stranami uzavretá na plnenie predmetu zákazky podľa oznámenia o vyhlásení verejného obstarávania uverejneného v elektronickom vestníku verejného obstarávania (VVO) č. 127/2017 dňa 29. jún 2017, č. 9109 – MST, predmet zákazky „Nákup zemného plynu – PSO 217“. Zmluvné strany si vyhradzujú právo upraviť znenie zmluvnej dokumentácie za účelom zohľadnenia výsledkov verejného obstarávania (t. j. najmä upraviť cenu podľa výsledku elektronickej aukcie), prípadne uskutočniť iné technické zmeny (t. j. najmä upraviť prípadné odkazy na platnú legislatívu) v rozsahu dovolenom príslušnými ustanoveniami zákona č. 343/2015 Z.z. o verejnom obstarávaní, v znení neskorších predpisov a príslušných súťažných podkladov vzťahujúcich sa na predmet zákazky, ako aj zmeny súvisiace s novou legislatívou v oblasti energetiky.]*

1. Predmet Zmluvy
	1. Na základe podmienok tejto Zmluvy a Všeobecných obchodných podmienok Dodávateľa (ďalej len „**VOP**“), ktoré tvoria neoddeliteľnú súčasť tejto Zmluvy, sa Dodávateľ zaväzuje opakovane dodávať zemný plyn do Odberného miesta (Odberných miest) Odberateľa podľa špecifikácií uvedených v Prílohe 1 k Zmluve a zabezpečiť distribúciu zemného plynu a jeho prepravu (podľa potreby) na toto (tieto) Odberné miesto (miesta) a Odberateľ sa zaväzuje uhradiť dohodnutú cenu. VOP sú priložené ako Príloha 2 k Zmluve.
	2. Predpokladaný ročný odber, ktorý Dodávateľ v dodávke poskytne a Odberateľ odoberie cez príslušné Odberné miesto (miesta) je uvedený v Prílohe 1 k Zmluve.
	3. Ostatné podmienky

Termín dodávok zemného plynu podľa Zmluvy: od 1.1.2018 do 31.12.2019.

* 1. Jednotková cena: [•] Eur/MWh bez DPH, (20% DPH = [•] Eur/MWh, t.j. [•] Eur/MWh s DPH).
	2. *[Poznámka 1: Bude upravené podľa výsledkov elektronickej aukcie.]*
	3. Fixný mesačný poplatok: 0 EUR
	4. Produkt: maloodber
	5. Na dodávku zemného plynu podľa tejto Zmluvy sa tiež vzťahujú náklady súvisiace s prepravnými službami, náklady súvisiace so skladovaním zemného plynu a fixné a variabilné náklady súvisiace distribučnými službami.
1. Osobitné dojednania
	1. V prípade predčasného ukončenia Zmluvy, je Dodávateľ oprávnený uplatniť voči Odberateľovi doplatok za neodobratý plyn vypočítaný ako súčin jednotkovej ceny komodity a každej MWh neodobratého zemného plynu v množstve, ktoré by Odberateľ bol povinný odobrať od okamihu ukončenia Zmluvy do uplynutia času, na ktorý bola Zmluva uzatvorená.
	2. V súlade s odsekom 4.7 VOP podkladom pre fakturáciu Zálohových platieb a príslušných Fixných mesačných poplatkov bude Platobný kalendár ako dohoda o platbách v zmysle príslušných právnych predpisov.
	3. Odberateľ bude uhrádzať Zálohové platby a Fixné mesačné poplatky uvedené v Platobnom kalendári v súlade s Platobným kalendárom, pričom dátum splatnosti príslušnej Zálohovej platby a Fixného mesačného poplatku je 30. kalendárny deň mesiaca, na ktorý sa uvedená Zálohová platba a Fixný mesačný poplatok vzťahujú (t.j. príslušný mesiac odberu plynu). Platobný kalendár bude ako dohoda o platbách podkladom pre fakturáciu namiesto zálohovej faktúry podľa odseku 4.7 VOP. Splatnosť vyúčtovacej faktúry (t.j. faktúry za Doplatok podľa odseku 4.8 VOP) je 30. deň mesiaca nasledujúceho po mesiaci, ktorom došlo k vyúčtovaniu, pričom Odberateľ poskytne Dodávateľovi v súvislosti s doručovaním faktúr za plnenia zo Zmluvy všetku potrebnú súčinnosť.
	4. Ak Odberateľ v Odbernom mieste odoberie počas Zúčtovacieho obdobia plyn v objeme presahujúcom hornú hranicu ročnej spotreby zemného plynu uvedenú pri príslušnej odberovej skupine podľa Prílohy 3 tejto Zmluvy (t. j. M1 až M8) berúc do úvahy aplikovateľnú 10%-nú toleranciu prekročeného množstva podľa aktuálneho prevádzkového poriadku PDS, ktorá hranica a odberová skupina sa vzťahujú na Odberné miesto na základe Predpokladaného ročného odberu, Odberateľ bude povinný na požiadanie a bez zbytočného odkladu zaplatiť Dodávateľovi sumu akýchkoľvek a všetkých nákladov, ktoré Dodávateľovi vzniknú v súvislosti s takýmto zvýšeným odberom plynu (z titulu zvýšených platieb za distribúciu alebo prepravu plynu, prípadne iných poplatkov alebo úhrad účtovaných PDS a/alebo PPS Dodávateľovi v súlade s príslušnými predpismi).
	5. Pri nedodržaní lehoty splatnosti záväzkov podľa tejto Zmluvy, je Dodávateľ oprávnený vyfakturovať Odberateľovi úrok z omeškania v súlade s ustanoveniami Obchodného zákonníka.
	6. Ak vzniknú chyby pri fakturácii zemného plynu nesprávnym odpočtom, použitím nesprávnej konštanty, použitím nesprávnej sadzby, početnou chybou a pod. majú zmluvné strany nárok na vyrovnanie nesprávne fakturovaných čiastok. Na postup vrátenia faktúry sa primerane použijú ustanovenia reklamačného poriadku Dodávateľa (ak bol vydaný).
2. Záverečné ustanovenia
	1. Odberateľ vyhlasuje, že ku dňu podpisu Zmluvy vykonal všetky úkony, a zabezpečil vykonanie úkonov tretích osôb, ktoré súvisia s dodávkami plynu do Odberného miesta realizovanými predchádzajúcim(-cimi) dodávateľom(-mi) plynu a ktoré sú potrebné pre riadne plnenie predmetu Zmluvy (vrátane najmä včasného doručenia výpovede zmluvy o dodávke plynu, vyrovnania prípadných záväzkov, a pod.). Bez obmedzenia iných práv Dodávateľa zo Zmluvy, Odberateľ sa zaväzuje na požiadanie bez zbytočného odkladu uhradiť Dodávateľovi akékoľvek a všetky náklady, ktoré by Dodávateľovi vznikli v súvislosti s nepravdivosťou, neúplnosťou alebo zavádzajúcim charakterom vyhlásenia podľa predchádzajúcej vety.
	2. Odberateľ prehlasuje a zaručuje sa, že Odberateľ a ani žiadna z jeho dcérskych spoločností, ani jeho riaditelia a štatutárni zástupcovia, a podľa najlepšieho vedomia Odberateľa ani žiadny zo zamestnancov, zástupcov Odberateľa alebo jeho dcérskych spoločností, nie je fyzická alebo právnická osoba („Osoba”), ktorá i) je Osobou, alebo ii) je vo vlastníctve alebo pod kontrolou Osoby, ktorá (1) je uvedená na sankčnom zozname spravovaným príslušným úradom, alebo (2) je registrovaná v krajinách podliehajúcich súhrným ekonomickým sankciám nariadených príslušnými úradmi.
	3. Výrazy uvedené s veľkým začiatočným písmenom v tejto Zmluve majú význam uvedený vo VOP. V prípade nezrovnalostí alebo konfliktu medzi podmienkami tejto Zmluvy (vrátane popisu vybraného produktu) a VOP majú prednosť podmienky tejto Zmluvy (vrátane popisu vybraného produktu).
	4. Všetky zmeny a dodatky k Zmluve (s výnimkou VOP) musia mať písomnú podobu a musia byť náležite podpísané oboma zmluvnými stranami. Akékoľvek zmeny a dodatky k VOP sa vykonávajú spôsobom stanoveným v platných VOP. Zmenu obchodného mena, sídla, DIČ, právnej formy, adresy pre poštový styk, čísla účtu, telefónnych čísiel, čísla faxu, e-mailovej adresy a mien kontaktných osôb nie je potrebné vykonať dodatkom, postačuje jednostranné písomné oznámenie týchto skutočností doručené druhej Zmluvnej strane podpísané oprávnenými zástupcami príslušnej Zmluvnej strany. Zmluvné strany sa zaväzujú, že každú zmenu údajov uvedených v predchádzajúcej vete oznámia druhej Zmluvnej strane do 10 dní, odkedy ku zmene došlo.
	5. Táto Zmluva sa môže uzatvoriť v ľubovoľnom počte rovnopisov, pričom všetky spoločne budú tvoriť jeden a ten istý právny nástroj. Zmluvné strany môžu túto Zmluvu uzatvoriť podpísaním ktoréhokoľvek rovnopisu.
	6. Odberateľ sa zaväzuje, že ku dňu skončenia dodávok zemného plynu do ktoréhokoľvek Odberného miesta vykoná Odberateľ na základe žiadosti Dodávateľa odpočet meradla na dotknutom (požadovanom) odbernom mieste a výsledné namerané hodnoty s uvedením nameraného množstva plynu, dňa a hodiny vykonania odpočtu a identifikácie dotknutého odberného miesta v požadovanom rozsahu doručí v deň skončenia dodávok zemného plynu v dotknutom Odbernom mieste dodávateľovi. Porušenie povinnosti podľa predchádzajúcej vety sa bude považovať za závažné porušenie Zmluvy oprávňujúce Dodávateľa Zmluvu ukončiť odstúpením v súlade s podmienkami v nej uvedenými.
	7. Táto zmluva nadobúda platnosť dňom podpisu oprávnenými zástupcami oboch Zmluvných strán a účinnosť v deň nasledujúci po dni, v ktorom bude táto Zmluva zverejnená v súlade s § 47a ods. 1 zákona č. 40/1964 Zb. Občiansky zákonník, v platnom znení. Zmluvné strany sa dohodli, že povinnosť zverejniť Zmluvu podľa predchádzajúcej vety má Odberateľ, ktorý je povinný o splnení tejto povinnosti bezodkladne informovať Dodávateľa.
	8. Povinnosť dodávateľa dodávať plyn do do Odberného miesta (Odberných miest) Odberateľa podľa tejto Zmluvy vzniká dňom podľa bodu 1.3 tejto Zmluvy, nie však skôr ako PDS pridelí Dodávateľovi distribučnú kapacitu pre Odberné miesto (Odberné miesta) Odberateľa v súlade s platným Prevádzkovým poriadkom PDS berúc do úvahy príslušné lehoty (ak bude Zmluva uzatvorená v lehote kratšej ako 21 dní pred plánovaným dňom začatia dodávok do Odberného miesta (Odberných miest) Odberateľa podľa tejto Zmluvy, Odberateľ berie na vedomie a súhlasí, že deň začatia dodávok podľa tejto Zmluvy sa môže zmeniť v súlade s lehotami uplatňovanými podľa príslušných prevádzkových poriadkov PDS a PPS). Povinnosť dodávateľa dodávať plyn do novo pripojeného Odberného miesta nevzniká skôr, ako je Odberné miesto pripojené do distribučnej siete PDS, čo potvrdzuje montážny list meradla podpísaný PDS a Odberateľom.
	9. Zmluvné strany prehlasujú, že sa oboznámili s obsahom tejto Zmluvy, v plnom rozsahu s ním súhlasia a prehlasujú, že pri podpise tejto zmluvy konali slobodne a že Zmluva nebola podpísaná v tiesni a ani za nápadne nevýhodných podmienok a na znak súhlasu s jej obsahom ju vlastnoručne podpísali.

|  |  |
| --- | --- |
| **Dodávateľ:**V Bratislave, dňa \_\_. \_\_\_\_\_\_\_\_\_\_\_\_\_\_. | **Odberateľ:**V Nesvadoch, dňa \_\_\_\_\_\_\_\_\_\_\_\_\_\_. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| MET Slovakia, a.s.Meno: Dušan RanduškaFunkcia: generálny riaditeľ | Základná škola NesvadyMeno: PaedDr.Silvia HlavačkováFunkcia: riaditeľka školy |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| MET Slovakia, a.s.Meno: Rastislav SádovskýFunkcia: finančný riaditeľ |  |

1. **Príloha 1**
2. **Špecifikácia Odberných miest**

|  |  |
| --- | --- |
| 1. POD kód:
 | **SKSPPDIS000230021890** |
| Názov; ulica: | Komenského 21 |
| Predpokladaný ročný odber: | 200,000 MWh |

1. **Príloha 2**

**Všeobecné obchodné podmienky**

*[Poznámka: priložené v samostatnom dokumente]*

1. **Príloha 3**

**Popis produktu**

|  |  |  |  |  |
| --- | --- | --- | --- | --- |
| **Odberová skupina** | **Ročná spotreba zemného plynu v kWh** | **Preprava, cena za 1 kWh** | **Distribúcia, fixná mesačná platba za 1 odberné miesto** | **Distribúcia , variabilná časť v EUR za 1 kWh** |
| **EUR bez DPH** | **EUR s DPH** | **EUR bez DPH** | **EUR s DPH** | **EUR bez DPH** | **EUR s DPH** |
| M1 | do 2 138 | 0,0018 | 0,0022 | 2,20 | 2,64 | 0,0127 | 0,0152 |
| M2 | do 18 173 | 0,0018 | 0,0022 | 7,88 | 9,46 | 0,0060 | 0,0072 |
| M3 | do 42 760 | 0,0018 | 0,0022 | 17,50 | 21,00 | 0,0052 | 0,0624 |
| M4 | do 69 485 | 0,0018 | 0,0022 | 32,08 | 38,50 | 0,0042 | 0,0504 |
| M5 | do 85 000 | 0,0018 | 0,0022 | 66,67 | 80,00 | 0,0041 | 0,0492 |
| M6 | do 100 000 | 0,0018 | 0,0022 | 79,17 | 95,00 | 0,0037 | 0,0444 |
| M7 | do 300 000 | 0,0018 | 0,0022 | 126,67 | 152,00 | 0,0032 | 0,0384 |
| M8 | do 641 400 | 0,0018 | 0,0022 | 283,33 | 340,00 | 0,0028 | 0,0360 |
| Ceny sú uvedené s 20% DPH. Pre prepočet metrov kubických na kilowathodiny bol použitý priemerný koeficient 1m3 = 10,55 kWh.Ceny sú vypočítané na základe platných cenových rozhodnutí ÚRSO pre rok 2017 a budú aktualizované v prípade vydania nového platného cenového rozhodnutia ÚRSO. |